Ο **Αυτοκινητόδρομος Σχηματαρίου - Χαλκίδας (Α11)** είναι κλάδος του Αυτοκινητόδρομου 1 ο οποίος τον συνδέει με την πόλη της Χαλκίδας. Ξεκινάει στο Σχηματάρι και καταλήγει στα Ψαχνά βόρεια της Χαλκίδας. Το αρχικό μήκος του αυτοκινητοδρόμου ήταν 11 χιλιόμετρα, καθώς ξεκινούσε από το Σχηματάρι και κατέληγε στη Γέφυρα του Ευρίπου. Το έργο, το οποίο ξεκίνησε το 2003, παραδόθηκε το 2009 και αποτελεί το κατασκευασμένο τμήμα του αυτοκινητοδρόμου. Σε αυτό το τμήμα προστέθηκε το 2014 η *Παράκαμψη της Χαλκίδας*, ένα υπό σχεδιασμό τμήμα αυτοκινητοδρόμου μήκους 16 χιλιομέτρων, το οποίο θα ξεκινάει δυτικά από την Νέα Λάμψακο και θα καταλήγει στα Ψαχνά. Το έργο αυτό πρόκειται να δημοπρατηθεί το 2017 και αναμένεται να ολοκληρωθεί μέσα στην προγραμματική περίοδο 2014-2020.. Τέλος, προβλέπεται η κατασκευή του, μήκους 4 χιλιομέτρων, τμήματος μεταξύ της Γέφυρας του Ευρίπου και της Νέας Λαμψάκου, το οποίο προέκυψε το 2014 με την προσθήκη της *Παράκαμψης της Χαλκίδας* και για το οποίο δεν υπάρχουν ακόμη σχέδια για την μετατροπή του σε αυτοκινητόδρομο.

Τμήματα
-------

### Σχηματάρι - Γέφυρα Ευρίπου

Το τμήμα του αυτοκινητοδρόμου μήκους 11 χιλιομέτρων ξεκίνησε να κατασκευάζεται το 2003 και παραδόθηκε στα τέλη του 2009. Ξεκίνησε με εθνικούς και ευρωπαϊκούς πόρους ως δημόσιο έργο, αλλά στην συνέχεια παραχωρήθηκε στην εταιρία Νέα Οδός. Το έργο προέβλεπε την βελτίωση της υπάρχουσας εθνικής οδού (Σχηματάρι - Βαθύ - Χαλκίδα/ΕΟ 44α) και την δημιουργία αυτοκινητοδρόμου με 2 λωρίδες κυκλοφορίας και μια λωρίδα έκτακτης ανάγκης, ανά κατεύθυνση.  Επίσης κατασκευάστηκαν 2 ανισόπεδοι κόμβοι (ο ένας στο Βαθύ και ένας πριν την Γέφυρα Ευρίπου). Με την ολοκλήρωση του άξονα η απόσταση από την Χαλκίδα μέχρι το Σχηματάρι διανύεται σε 10 λεπτά, σε αντίθεση με το προϋπάρχον δίκτυο όπου σε συνθήκες αυξημένης κίνησης χρειαζόταν ακόμα και 40 λεπτά. Το 2015 έγιναν σημαντικές εργασίες συντήρησης στο οδόστρωμα στο τμήμα αυτό.

### Γέφυρα Ευρίπου - Νέα Λάμψακος

Δείτε επίσης: Εθνική Οδός 77 (Ελλάδα) και Υψηλή Γέφυρα Ευρίπου
Το τμήμα από την Γέφυρα Ευρίπου μέχρι την Νέα Λάμψακο αποτελεί μέρος της Εθνικής οδού 77 και είναι διπλής κατευθύνσεως με μια λωρίδα ανά κατεύθυνση με λωρίδα έκτακτης ανάγκης. Το τμήμα κατασκευάστηκε και ολοκληρώθηκε το 1993, όταν παραδόθηκε και η Γέφυρα του Ευρίπου. Ο άξονας διαθέτει έναν ανισόπεδο κόμβο που τον συνδέει με το κέντρο της Χαλκίδας και έναν ισόπεδο με την Εθνική οδό 44, ο οποίος πρόσφατα μετατράπηκε σε κυκλικό. Η Νομαρχία Εύβοιας είχε εκπονήσει μελέτες στις οποίες προβλεπόταν και το συγκεκριμένο τμήμα όπου θα κατασκευαζόταν νέα γέφυρα μέσα από την θάλασσα από την είσοδο της Γέφυρας του Ευρίπου και θα κατέληγε στην διασταύρωση της Νέας Λαμψάκου αλλά τελικά δεν συμπεριλήφθησαν στην *Παράκαμψη της Χαλκίδας* και έτσι δεν υπάρχει ακόμη ολοκληρωμένη μελέτη για την μετατροπή του τμήματος αυτού σε αυτοκινητόδρομο. 

### Νέα Λάμψακος - Βατώντας *(Παράκαμψη Χαλκίδας)*

Η Παράκαμψη της πόλης της Χαλκίδας αφορά την μελλοντική οδική αρτηρία η οποία θα ξεκινάει λίγο πριν τον κόμβο της Νέας Λαμψάκου, στην Εθνική Οδό 44 και παρακάμπτοντας ανατολικά την πόλη της Χαλκίδας, σε νέα χάραξη, θα καταλήγει στα Ψαχνά, συναντώντας την Εθνική Οδό 77. Το συνολικό μήκος της παράκαμψης θα είναι 16,6 χιλιόμετρα, με την μελέτη έξι ανισόπεδων κόμβων (στη Νέα Λάμψακο, στα Δύο Δέντρα, βόρεια και νότια του Αλιβερίου, στην Χαραυγή και στον Βατώντα). Από τα 16 χιλιόμετρα, τα 11 θα είναι διατομής αυτοκινητοδρόμου μέχρι τον ανισόπεδο κόμβο του Βατώντα, ενώ τα αλλά 5 είναι διπλής κατευθύνσεως και θα αποτελούν ουσιαστικά την σύνδεση του αυτοκινητοδρόμου με την υπάρχουσα ΕΟ 77 στα Ψαχνά. Προβλέπεται επίσης η δημιουργία σήραγγας στο Βαθροβούνι μήκους 500 μέτρων.  Το έργο έχει προϋπολογισμό 180 εκατομμύρια ευρώ και ενώ αρχικά είχε σχεδιαστεί ως μία εργολαβία προβλέπεται να δημοπρατηθεί μετά το 2017 σε 3 εργολαβίες.

Κατάλογος Κόμβων
----------------

| Αυτοκινητόδρομος Α11, Αυτοκινητόδρομος Σχηματαρίου-Χαλκίδας |
| --- |
| Όνομα | Κατεύθυνση Χαλκίδα | Κατεύθυνση Σχηματάρι/Α.Θ.Ε. | Σημειώσεις | Παραπ. | Λωρίδες |
|  Διασταύρωση **(28) Σχηματάρι** 
 |  |  Αυτοκινητόδρομος 1  Ευρωπαϊκή Οδός 75:Νότια: Οινόη, Αθήνα | *Ημικόμβος* |  |   |
|  Έξοδος **(1) Σχηματάρι** 
 |  | * ΕΟ 44β: Σχηματάρι
* Αυτοκινητόδρομος 1  Ευρωπαϊκή Οδός 75:

Βόρεια: Λαμία, Βόλος, Λάρισα, Κατερίνη, Θεσσαλονίκη, Εύζωνοι | *Ημικόμβος* |  |   |
|  | Σταθμός Διοδίων Βαθύ Αυλίδας |  Μελλοντικά |  |   |
|  Έξοδος **(2) Βαθύ Αυλίδας** 
 | Βαθύ, Αυλίδα, Ριτσώνα |  |  |   |
|  Έξοδος **(3) Ναυπηγεία** 
 |  |  |  |  |   |
|  Έξοδος **(4) Χαλκίδα-Δυτικά** 
 |  ΕΟ 44β: Ξηρόβρυση, Χαλκίδα |  *Τέλος Αυτοκινητοδρόμου* |  |   |
|  | Γέφυρα Ευρίπου (695 μ.) | *Πορθμός του Ευρίπου**Συνέχεια ως  Εθνική Οδός 77* |  |  |
|  Έξοδος **(5) Χαλκίδα-Νότια** 
 | Χαλκίδα | *Εθνική Οδός 77* |  |  |
|  **(6) Χαλκίδα-Ανατολικά** |  ΕΟ 44:
Δυτικά: Χαλκίδα
Ανατολικά: Βασιλικό, Ερέτρια, Αμάρυνθος, Αλιβέρι, Λέπουρα | *Εθνική Οδός 77* |  |  |
|  Έξοδος **(7) Νέα Λάμψακος** 
 | Νέα Λάμψακος, Βασιλικό | *Υπό σχεδιασμό* *Συνέχεια Αυτοκινητοδρόμου* |  |   |
|  | Σήραγγα Βαθροβουνίου (500 μ.) | Σήραγγα Βαθροβουνίου (500 μ.) | *Υπό σχεδιασμό* |  |   |
|  Έξοδος **(8) Λιανή ΆμμοςΔύο Δέντρα** 
 | Βασιλικό, Αφράτι, Χαλκίδα | *Υπό σχεδιασμό* |  |   |
|  Έξοδος **(9) Δοκός Νότια** 
 | Δοκός, Αφράτι, Χαλκίδα | *Υπό σχεδιασμό* |  |   |
|  Έξοδος **(10) Δοκός Βόρεια** 
 | Δοκός, Χαλκίδα | *Υπό σχεδιασμό* |  |   |
|  Έξοδος **(11) Χαραυγή** 
 | Χαραυγή, Χαλκίδα | *Υπό σχεδιασμό* |  |   |
|  Έξοδος **(12) Νέα ΑρτάκηΒατώντας** 
 | Νέα Αρτάκη, Βατώντας | *Υπό σχεδιασμό* |  |   |

Φωτογραφίες
-----------

* Ο Αυτοκινητόδρομος 11 κοντά στην ΝαυπηγείαΟ Αυτοκινητόδρομος 11 κοντά στην Ναυπηγεία
* Η Υψηλή Γέφυρα ΕυρίπουΗ Υψηλή Γέφυρα Ευρίπου

Πηγές
-----

* ΦΕΚ 253ΑΑΠ/2015 *Χαρακτηρισμός και Αρίθμηση Αυτοκινητοδρόμων*

Παραπομπές
----------

1. ↑  ypodomes.com: Αρχειοθετήθηκε 2016-07-23 στο Wayback Machine. Ποια μεγάλα έργα χρηματοδοτούνται από το ΕΣΠΑ 2014-2020
2. ↑  neaodos.gr: Νέα Οδός - Κατασκευή
3. ↑  safedrivergr.wordpress.com: Σχηματάρι-Χαλκίδα: Παραδόθηκε ο αυτοκινητόδρομος
4. 1 2  eviaportal.gr:[*νεκρός σύνδεσμος*] Το έργο της παράκαμψης της Χαλκίδας
5. ↑  egnomi.gr: Φεύγοντας αφήνει ...προίκα ένα μεγάλο έργο για την Εύβοια ο Περγαντάς
6. 1 2  mototriti.gr: Έργο παράκαμψης Χαλκίδας
7. ↑  ypodomes.com: Αρχειοθετήθηκε 2016-05-12 στο Wayback Machine. Τριπλή δημοπράτηση για την Παράκαμψη Χαλκίδας

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αυτοκινητόδρομοι της Ελλάδας |
| --- |
|  |
| 
Ολοκληρωμένοι, *υπό κατασκευή* και **σχεδιαζόμενοι** |
|  |
| Κύριοι | 
ΑΘΕ | Εγνατία Οδός | *Αυτοκινητόδρομος Κεντρικής Ελλάδας* | Αυτοκινητόδρομος 4 (Λάρισα - Τρίκαλα) | Ιόνια Οδός (τμήμα Ρίο-Κακαβιά) | *Ιόνια Οδός (τμήμα Ρίο-Τσακώνα)* | Αττική Οδός | Μορέας | Ολυμπία Οδός | *ΒΟΑΚ* |  (Version 1.0.2)  (Version 1.0.3) |
|  |
| Δευτερεύοντες (κλάδοι των κυρίων) | 
*Α11* | *Α12* | **Α13** | **Α14** | *Ξάνθη-Εχίνος* | **Α22** | **Α23** | Α24 | Α25 | Α27 | Α29 | *Α52* | **Α61** | Α62 | Α64 | Α65 | Α71 |
|  |
| Τριτεύοντες (κλάδοι των δευτερευόντων) | 
Α242 | A581 | Α621 |
|  |
| Άλλοι - χωρίς αρίθμηση | 
*Περιφερειακή Οδός Θεσσαλονίκης* | Περιμετρική Οδός Πατρών | **Νέα Δυτική Είσοδος Θεσσαλονίκης** |
|  |
| Σήραγγες | 
Αρτεμισίου | Δρίσκου | Δωδώνης | Ευπαλίνος | Καστανιάς | Κλόκοβας | Κνημίδας | Κρημνού | Μετσόβου | Όθρυος | Παναγοπούλας | Πλαταμώνα | Πρέβεζας-Ακτίου | Σαλαμίνας-Περάματος | Τεμπών |
|  |
| Κωδικοί που καταργήθηκαν | 
Υποθαλάσσια Αρτηρία Θεσσαλονίκης | Ζεύξη Μαλλιακού |
|  |
| Εταιρείες κατασκευής και συντήρησης | 
Αυτοκινητόδρομος Αιγαίου | Νέα Οδός Α.Ε. | Κεντρική Οδός Α.Ε. | Ολυμπία Οδός Α.Ε. | Μορέας Α.Ε. | Εγνατία Οδός Α.Ε. | Αττική Οδός Α.Ε. | Γέφυρα Α.Ε. |
|  |
| Ανισόπεδοι κόμβοι | 
Ποσειδώνος-Κηφισού |
|  |
| 
Σύμφωνα με το Φύλλο Εφημερίδας Κυβερνήσεως 253 ΑΑΠ/21-12-2015. |

 |

|  |  |
| --- | --- |
| εικονίδιο Οδικές μεταφορές | Πύλη Οδικές μεταφορές |